उत्तरप्रदेश के मेरठ शहर के निसारी गेट इलाके में ब्लास्ट हुआ है। धमाके की चपेट में आने से चार लोगों की मौत हो गई है। आधे दर्जन से ज्यादा लोगों के घायल होने की खबर है। हालांकि, पुलिस ने अभी तक आधिकारिक रूप से मृतकों और घायलो की संख्या नहीं बताई है। धमाका क्यों हुआ है, इसका खुलासा अभी नहीं हो पाया है।
जानकारी के मुताबिक मेरठ के निसारी गेट थाना क्षेत्र के लखीपुरा में कूडे के ढेर में जोरदार धमाका हो गया। यहां पर असम से आए लोगों की बस्ती है। आसपास के इलाके में भारी संख्या में झुग्गी—झोपडियां हैं। बताया गया कि धमाके चपेट में वे लोग आए हैं, जो कूडे के ढेर से पन्नियां बिन रहे थे। पुलिस ने घटनास्थल को चारों ओर से घेर लिया है। आसपास के इलाकों में भी नाकेबंदी कर दी गई है। धमाके के बाद घटनास्थल पर हजारों लोग जुट गए हैं। भीड को संभालने के लिए पुलिस को लाठियां भी भांजनी पड रही हैं।